ai4bharat/Pralekha huggingface dataset:
وزارت آیوش
’’ہر دن ہر گھر آیوروید ‘‘ کا پیغام بھارت کی ہر زندگی کا حصہ ہونا چاہیے : جناب سربانند سونووال
آیوش کے مرکزی وزیر نے گوا کے شہر پنجی میں منعقد ہونے والی نویں عالمی آیوروید کانگریس اور آروگیہ ایکسپو کے تعرفی پروگرامی میں شرکت کی
نئی دہلی، 13اکتوبر، 2022/آیوش کے مرکزی وزیر جناب سربانند سونووال نے گوا کے شہر پنجی میں منعقد ہونے والی نویں عالمی آیوروید کانگریس اور آروگیہ ایکسپو  کے تعارفی پروگرام میں شرکت کی۔
اس تقریب میں گوا کے وزیراعلیٰ ڈاکٹر پرمود ساونت ، سیاحت و بندرگاہوں ، جہاز رانی اور آبی گزر گاہوں کے وزیر مملکت جناب شریپد یسّو نائک، گوا سرکار کے وزیر صحت جناب وشوجیت پی رانے، آیوش کی وزارت کے سکریٹری ویدیہ راجیش کوٹیچا ، آیوش کی وزارت کے تحت اے آئی آئی اے کی ڈائریکٹر ویدیہ تونجا نساری نے شرکت کی۔
اجتماع سے خطاب کرتے ہوئے آیوش کے وزیر جناب سربانند سونووال نے کہا کہ ’’ہر دن ، ہر گھر آیوروید ‘‘کا پیغام بھارت کی ہر زندگی کا حصہ ہونا چاہیے۔ انہوں نے زور دے کر کہا کہ صرف فطرت کے تحفظ سے ہم انسان باقی رہ سکتے ہیں۔ ہمیں اِسے سنجیدگی سے لینا ہوگا ، فطرت کے تئیں انسانی سماج کا یہ سب سے بڑا فرض ہونا چاہیے۔ روایتی طریقۂ علاج اپنے اندر بذات خود سائنس ہے۔ آیئے ہم فطرت میں موجود طاقت ، دولت اور امکانات کو سمجھیں اور آگے بڑھیں۔ ‘‘
انہوں نے مزید کہا کہ آیوش کی وزارت طبی سیاحت کے لیے بنیادی ڈھانچے کی تعمیر میں گوا سرکار کو پوری مدد فراہم کرے گی۔
اس موقعے پر گوا کے وزیر اعلیٰ ڈاکٹر پرمود ساونت نے اعلان کیا کہ طبی اور تندرستی سے متعلق سیاحت کو سبھی آیوروید ڈاکٹروں اور پریکٹشنروں کو شامل کرتے ہوئے فروغ حاصل ہوگا۔ ہم قومی آیوش مشن اسکیم کے تحت 50 بستروں والے دو اسپتال قائم کرنے کا ارادہ کر رہے ہیں اور ایک آیوش اسپتال کا افتتاح پرنیم تعلقہ میں ڈھار گل کے مقام پر دسمبر 2022 میں افتتاح کریں گے۔
پدم شری ویدیہ راجیش کوٹیچانے جو آیوش کی وزارت میں سکریٹری ہیں کہا ’’سال 2014 میں آیوش مینوفیکچرنگ صنعت محض تین ارب ڈالر مالیت کی تھی۔ پچھلے سات برس میں یہ تین ارب ڈالر سے بڑھ کر 18 ارب ڈالر کی ہو گئی جو چھ گنا ہے۔ آیوش کے وزیر کی قیادت میں ہم نے عزم کیا ہے کہ 2047 تک آیوش کا شعبہ 50 گنا بڑھا جانا چاہیے اور ہمیں یقین ہے کہ یہ حصولیابی کی جاسکتی ہے۔ ‘‘
اے آئی آئی اے کی ڈائریکٹر ویدیہ تنوجا نساری ، نے آیوروید کے دن 2022 کے منصوبے پر ایک پرزینٹیشن دیا اور کہا ’’ہر دن ہر گھر آیورید مہم‘‘ کو ہمارے مشن میں اختیار کیا گیا ہے اور ہمیں یقین ہے کہ یہ مہم ایک بڑی کامیابی ثابت ہوگی۔ ہم تین عناصر جن سندیش ، جن بھاگیداری اور جن آندولن کے نظریے سے زیادہ سے زیادہ شرکت کے حصول کے تئیں کام کر رہے ہیں۔
۔۔۔
ش ح ۔ اس۔ ت ح ۔
U - 11377
(Visitor Counter : 65
وزیراعظم کا دفتر
ریلوے نے مالی سال میں اب تک کی سب سے زیادہ باربرداری درج کی
وزیراعظم نے کہا تجارت اور لاجسٹکس شعبے کے لئے اچھی خبرہے
ریلوے کے مرکزی وزیر جناب اشونی کمار ویشنو نے بتایا کہ ریلوے نے مالی سال 23-2022 میں 1512 میٹرک ٹن مال برداری کرکے کسی بھی مالی سال میں اب تک کی سب سے زیادہ باربرداری درج کی ہے۔
ریلوے کے مرکزی وزیر کے سلسلے وار ٹوئیٹ کا جواب دیتے ہوئےوزیراعظم نے ٹوئیٹ کیا؛
’’تجارت اور لاجسٹکس سیکٹر کے لئے اچھی خبر ہے۔‘‘
کامرس اور صنعت کی وزارتہ
مرکزی حکومت نے نیشنل اسٹارٹ اپ ایڈوائزری کونسل کو مشتہر کردیا
کامرس اور صنعت کے وزیر نیشنل اسٹارٹ اپ ایڈوائزری کونسل کے صدر ہوں گے
نئی دہلی، 21 جنوری /مرکزی حکومت نے نیشنل اسٹارٹ اپ ایڈوائزری کونسل کے خاکہ کو مشتہر کردیا ہے جو ملک میں اختراع اور اسٹارٹ اپس کی آبیاری کے لئے ایک مضبوط ماحولیاتی نظام کی تعمیر کے لئے کئے جانے والے اقدامات کے بارے میں حکومت کو مشورے دے گا۔تاکہ دیرپا اقتصادی ترقی ہوسکے اور بڑے پیمانے پر روزگار کے مواقع پیدا ہوسکے۔ اس سلسلے میں افراد کے نام بعد میں مشتہہیر کئے جائیں گے۔
یہ کونسل شہریوں اور خاص طور پر طلباء کے مابین اختراع کے کلچر کے مضبوط بنانے کے اقدامات تجویز کرے گی اور پورے ملک میں اقتصادی شعبوں میں اختراع ترقی دے گی۔ ان میں نیم شہری اور دیہی شعبوں میں شامل ہیں۔یہ کونسل انکیو بیشن اور ریسرچ کے ذریعہ تخلیدی نوعیت کے اور اختراعی خیالات کی حمایت کرے گی اور انہیں مفید مصنوعات میں تبدیل کرنے میں مدد کرے گی۔ یہ کونسل سرکاری تنظیموں کو اختراعات جمع کرنے کے لئے طریقہ تجویز کرے گی۔ جس سے آبی خدمات میں بہتری لائی جاسکے اور دانشورانہ امداد کے حقوق کے تحفظ انہیں تجارتی نوعیت دینے اور ان کی تخلید کو فروغ دیاجاسکے۔
نیشنل اسٹارٹ اپس ایڈوائزری کونسل کے صدر کامرس اور صنعت کے وزیر ہوں گے یہ مشاورتی کونسل غیر سرکاری ارکان پر مشتمل ہوں گی۔جنہیں مرکزی حکومت مختلف زمروں سے نامزد کرے گی۔ ان زمروں میں کامیاب اسٹارٹ اپ کے بانی، ایسے بزرگ لوگ جنہوں نے بھارت میں اچھی کمپنیاں قائم کی ہے اور انہیں ترقی دی ہے، اسٹارٹ اپس میں سرمایہ کاروں کے حقوق کی نمائندگی کرنے والے باصلاحیت افراد ،ترقی کی رفتار تیز کرنےو الوں کی نمائندگی کرنے والے افراد اور اسٹارٹ اپس کے ساجھے دار نیز صنعتی انجمنوں کے نمائندوں کے زمرے شامل ہوں گے۔ اسٹارٹ اپس ایڈوائزری کونسل کے غیر سرکاری ارکان کی مدت کار دو سال ہوں گی۔
متعلقہ وزارتوں اورمحکموں نیز تنظیموں کے نامزد افراد جو بھارت سرکار کے جوائنٹ سکریٹری کے عہدے سے کم کے نہیں ہوں گے، کونسل کے ممبر بالحاظ عہدہ ہوں گے۔
صنعت اور داخلی وزارت کے محکمے کے جوائنٹ سکریٹری کونسل کے کنوینر ہوں گے۔
۔۔۔۔۔۔۔۔۔۔۔
U – 292
(Visitor Counter : 102
صحت اور خاندانی بہبود کی وزارت
ایچ 1 این 1 وائرس کے سبب سوائن فلو سے سپریم کورٹ کے ججوں کے متاثر ہونے کے بعد وزارتِ صحت کے ذریعے کئے گئے اقدامات
نئی دلّی ، 25 فروری / سپریم کورٹ کے 5 جج سوائن فلو سے متاثر ہو گئے ہیں ۔ سوائن فلو ایچ 1 این 1 وائرس کے سبب ہوتا ہے ۔ سپریم کورٹ میں حالات سے نمٹنے کے لئے صحت اور خاندانی بہبود کی وزارت ، حکومت ہند کے ذریعے درجِ ذیل احتیاطی اقدامات فوری طور پر کئے گئے ہیں :
- سپریم کورٹ کے احاطے میں سی جی ایچ ایس کے فرسٹ ایڈ پوسٹ  کو مضبوط بنایا گیا ہے ۔
- پروٹوکول کے مطابق سبھی ججوں کے لئے علاج کا بندوبست کیا گیا ہے ۔ ججوں کے رابطے میں آنے والے اُن کے اہلِ خانہ کے اراکین سمیت سبھی کا مرض مخالف علاج کیا گیا ۔
- سبھی پانچ ججوں کو گھر میں علیحدہ رکھا گیا ہے ۔ ان میں سے 3 ججوں نے اپنا کام شروع کر دیا ہے اور 2 گھر کے اندر نگرانی میں ہیں اور وہ صحت مند ہو رہے ہیں ۔
- عدلیہ کے کمروں اور رہائشی علاقوں کی صفائی کی گئی ہے ۔
- تمام متعلقہ لوگوں کے درمیان احتیاطی اقدامات کے سلسلے میں بیداری پھیلائی گئی ہے ۔
صحت اور خاندانی بہبود کی وزارت کل 26 فروری ، 2020 ء کو بار کونسل کے دفتر میں وکیلوں اور دیگر عملے کے اراکین کے لئے ایچ 1 این 1 صحت مندی ورک شاپ کا انعقاد کرے گی ۔
حالانکہ ایچ 1 این 1 ایک موسمی انفیکشن ہے ، جو عام طور سے ہر سال 2 بار  اور  ہوتا ہے ۔ سبھی سے گزارش کی جاتی ہے کہ وہ احتیاطی تدابیر اختیار کریں ، جیسے کھانستے وقت اپنی ناک اور منہ کو ٹشو پیپر / رومال سے ڈھک کر رکھیں ۔ اکثر اپنے ہاتھ صابن اور پانی سے دھوئیں ، بھیڑ بھاڑ سے بچیں ، آنکھوں ، ناک نیز منہ کو چھونے سے پرہیز کریں ۔ اگر آپ کو کھانسی ، زکام / کَف ہے تو بھیڑ بھاڑ والی جگہوں سے دور رہیں ، کافی پانی پئیں ، اچھی نیند سوئیں ، کوئی بھی علامت نظر آئے تو فوری طور پر نزدیکی عوامی سہولتی مراکز سے رابطہ قائم کیا جا سکتا ہے ۔
۔۔۔۔۔۔۔۔۔۔۔۔۔۔۔۔

U. No. 908
(Visitor Counter : 111
الیکٹرانکس اور اطلاعات تکنالوجی کی وزارت
لیفٹیننٹ گورنر منوج سنہا نے MyGov- جموں و کشمیر کے لیے ایک مضبوط شہری شمولیت پلیٹ فارم کا آغاز کیا
شہریوں کی شمولیت کے خیال کو آگے بڑھانے اور ہندوستان کے پہلے مرکز زیر انتظام علاقے میں ’گڈ گورننس‘ کے مقصد کو حاصل کرنے کے لیے، کل جموں و کشمیر کے لیفٹیننٹ گورنر جناب منوج سنہا کے ذریعہ MyGov جموں و کشمیر کا آغاز کیا گیا۔
جناب ارون کمار مہتا، چیف سکریٹری، جموں و کشمیر، محترمہ پریرنا پوری، سکریٹری آئی ٹی، جموں و کشمیر، جناب ابھیشیک سنگھ، سی ای او، MyGov اور دیگر کئی عہدیدار ورچوئل موڈ کے ذریعے تقریب میں شامل ہوئے۔
MyGov کا آغاز وزیر اعظم جناب نریندر مودی نے 26 جولائی 2014 کو کیا تھا، جس کا مقصد ہندوستان کی سماجی اور اقتصادی تبدیلی کے لیے خیالات اور تصورات کے صحت مند تبادلے کے لیے ایک انٹرفیس بنا کر حکومت کو عام آدمی کے قریب لانا تھا۔
آج، MyGov کے پاس 2.29 کروڑ سے زیادہ رجسٹرڈ صارفین - MyGov Saathis – ہیں جو فعال طور پر MyGov کے ساتھ منسلک ہوتے ہیں اور مختلف پالیسی مسائل پر اپنے خیالات اور تجاویز کا اشتراک کرتے ہیں، اور عہد، کوئز اور مقابلوں میں بھی حصہ لیتے ہیں۔
MyGovسوشل میڈیا کے مثبت استعمال کو فروغ دینے میں کامیاب رہا ہے، اور ملک بھر سے تبدیلی لانے والوں اور نام نہاد ہیروز کی شناخت کرتا ہے جو خاموشی سے معاشرے میں اپنا تعاون کر رہے ہیں۔
بر وقت اور مستند معلومات کی ترسیل بھی MyGov کا خاصہ رہا ہے۔ کووڈ-19 مواصلات کی اپنی مؤثر مہم کے ساتھ، MyGov اس مشکل وقت میں شہریوں کے لیے معلومات کا ایک قابل اعتماد ذریعہ بن کر ابھرا ہے۔
شراکتی حکمرانی کے خیال کو آگے بڑھاتے ہوئے، MyGov نے MyGov ریاستی مثالوں کے نفاذ کا آغاز کیا اور 15 ریاستوں یعنی ہریانہ، مہاراشٹر، آسام، مدھیہ پردیش، منی پور، اروناچل پردیش، تریپورہ، چھتیس گڑھ، جھارکھنڈ، ناگالینڈ، ہماچل پردیش، اتراکھنڈ، گوا، تمل ناڈو اور اتر پردیش کے لیے کامیابی سے مثالیں نافذ کیں۔
MyGov جموں و کشمیر کل شروع کیا گیا، یہ MyGov کے 7+ سالوں کے سفر میں کسی بھی یو ٹی کے لیے 16ویں MyGov مثال اور پہلی MyGov ہے۔
وزارت دفاع
باڑ میڑ میں بھارتی فضائیہ کی گاڑی حادثے کا شکار
نئی دلّی، `21 اگست / بھارتی فضائیہ کی ایک سروس گاڑی 21 اگست کو تقریباً دس بج کر پندرہ منٹ پر باڑمیڑ، راجستھان میں ایک سڑک حادثے کا شکار ہو گئی۔ اس گاڑی میں بھارتی فضائیہ کے عملے کے چھ افراد سفر کر رہے تھے۔ کارپورل جی ایس راوت، غیر لڑاکو،  اشوک کمار اور غیر لڑاکو  ایل سپرا کمار کو مہلک چوٹیں آئی ہیں۔ سارجنٹ منی رام اور غیر لڑاکو  ارون کمار جو کہ شدید طور پر زخمی ہوئے ہیں، انہیں بذریعہ ہوائی جہاز جودھ پور کے ملٹری اسپتال پہنچا دیا گیا ہے۔ کارپورل پرساد جنہیں معمولی چوٹ پہنچی ہے، ان کا باڑمیڑ کے سرکاری اسپتال میں علاج چل رہا ہے۔ بھارتی فضائیہ نے ہلاک شدہ فضائی جنگی سورماؤں کے کنبوں سے اپنی گہری تعزیت کا اظہار کیا ہے۔ فضائی حکام کی جانب سے اس سڑک حادثے کی تحقیقات کا حکم جاری کر دیا گیا ہے۔
۔۔۔۔۔۔
U.3812
م۔ ر۔ ر۔
(Visitor Counter : 47
وزارت دفاع
وزیر دفاع جناب راجناتھ سنگھ نے سووچھتا سے متعلق خصوصی مہم 2.0 کی پیشرفت کا معائنہ کیا
وزیر دفاع جناب راجناتھ سنگھ نے، وزارت دفاع کے ذریعے منعقد کی جارہی سووچھتا سے متعلق خصوصی مہم 2.0 کی پیشرفت کی نگرانی کے حصے کے طور پر، 04 اکتوبر 2022 کو نئی دلّی میں ساؤتھ بلاک کے احاطوں کا معائنہ کیا۔ انھوں نے وزارت دفاع کے عہدیداروں اور صفائی کے عملے کو سووچھتا سے متعلق حلف دلایا اور اِن احاطوں کو صاف ستھرا رکھنے میں اُن کی قابل ستائش کاوشوں کے لیے انھیں سووچھتا ویر کے انعامات سے نوازا۔
وزیر دفاع نے کہا کہ مہاتما گاندھی کے ذریعے شروع کردہ صفائی ستھرائی کی مہم، وزیر اعظم نریندر مودی کی قیادت میں ایک ملک گیر مہم میں تبدیل ہوچکی ہے اور یہ ملک کے ہر ایک کونے میں پھیل گئی ہے۔ پچھلے وقتوں کے مقابلے میں ملک کے شہر اور گاؤں آج کہیں زیادہ صاف ہیں جو سووچھتا تحریک کے آغاز کے بعد لوگوں کے درمیان وسیع تر آگاہی پیدا ہونے کا نتیجہ ہے۔
وزارت دفاع کی خصوصی مہم 2.0،مورخہ 02 اکتوبر 2022 سے 31 اکتوبر 2022 تک جاری رہے گی، جن میں وزارت کے تحت فیلڈ / آؤٹ اسٹیشن کے دفاتر پر توجہ مرکوز رہے گی۔ جگہ کے انتظامیہ اور کام کرنے کی جگہ کے تجربے کی توسیع پر خصوصی توجہ مرکوز رہے گی۔ عوامی رابطے اور خدمات کی فراہمی کے لیے ذمے دار دفاتر کو ترجیح دی جارہی ہے۔
سووچھتا سے متعلق خصوصی مہم 2.0 کے دوران، وزارت دفاع میں 44276 کی تعداد میں ریکارڈ فائلوں کا جائزہ لیا گیا اور 16696 فائلوں کو خارج کردیا گیا۔ 833 صفائی کی آؤٹ ڈور مہمیں منعقد کی گئیں، 187790 مربع فٹ کی جگہ کو صاف کیا گیا اور مہم کے دوران دفتر کے اسکریپ کی فروخت سے 2.09 کروڑ روپئے کی آمدنی کی گئی۔
خواتین اور بچوں کی ترقیات کی وزارت
بچوں کی دیکھ بھال کرنے والے اداروں کا رجسٹریشن
نئی دہلی،11؍ جولائی
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے ایک سوال کے تحریری جواب میں آج راجیہ سبھا کو بتایا کہ بچوں کے نظام انصاف ایکٹ ، 2015 کے تحت ایک مرکزی نظام ۔ بچوں کو گود لینے کے وسائل معلومات اور رہنمائی نظام  کے ذریعہ بچوں کو گود لیا جاتا ہے، جس کے لئے پوری کارروائی سینٹرل اڈوپشن ریسورس اتھارٹی  کے ذریعہ انجام دی جاتی ہے۔ سی اے آر آئی این جی ایس کے مطابق 3664 بچے مخصوص گود لینے کی ایجنسیوں  اور چائلڈ کیئر انسٹی ٹیوشن  میں قانونی طور پر گود لینے کے لئے موجود ہیں، جبکہ گود لینے کے لئے 25,265 امکانی والدین نے گود لینے کے لئے خود کو درج رجسٹرڈ کرایا ہے۔
جے جے ایکٹ 2015 کے التزامات کے مطابق گود لینے کے لئے سی اے آر اے میں رجسٹرڈ کرانے کی ضرورت نہیں ہوتی، تاہم جے جے ایکٹ 2015 کی دفعہ 41 کے تحت تمام سی سی آئی گھریلو بچے جنہیں دیکھ بھال اور تحفظ کی ضرورت ہے، ان کے بارے میں ریاستی حکومتوں اور مرکز کے زیر انتظام علاقے کی انتظامیہ کے ساتھ رجسٹرڈ کروانا ہوگا۔ ریاستوں اور مرکز کے زیر انتظام علاقوں کے ذریعہ پیش کردہ رپورٹ کے مطابق 8 جنوری 2019 کو جے جے ایکٹ 2015 کے تحت ملک میں 7909 سی سی آئی درج رجسٹرڈ تھے۔
اس بات کو یقینی بنانے کے لئے تمام رجسٹرڈ سی سی آئی یتیم خانہ؍ چھوڑ دیے گئے؍سرینڈرڈ بچوں کو ایس اے اے کے ساتھ منسلک ہوں۔ خاتون اور بچوں کی ترقی کی وزارت اس سلسلے میں تمام ریاستوں اور مرکز کے زیر انتظام علاقوں کو وقتاً فوقتاً مشاورت جاری کرتی رہتی ہے۔
وزارتِ تعلیم
انسانی وسائل کے فروغ کی وزارت بچوں میں پیشہ ورانہ تعلیم کو فروغ دینے کیلئے اسکولی تعلیم کو پیشہ ورانہ بنانے کی اسکیم کا نفاذ کر رہی ہے:رمیش پوکھریال نشنک
نئی دہلی ،12دسمبر، انسانی وسائل کے فروغ کے مرکزی وزیر جناب رمیش پوکھریال نشنک نے آ ج راجیہ سبھا میں ایک تحریری جواب میں بتایا کہ انسانی وسائل کے فروغ کی وزارت اسکولی تعلیم کے لئے ایک مربوط اسکیم سمگرشکشہ کی نگرانی میں اسکول کی تعلیم کو پیشہ ورانہ بنانے کی اسکیم نافذ کر رہی ہے۔ اس اسکیم کے تحت عام تعلیم کے ساتھ 9ویں سے12ویں کلاسوں کے لئے پیشہ ورانہ مضمون کی گنجائش رکھی گئی ہے تاکہ مختلف پیشوں کے لئے لازمی قابل روزگاراور پیشہ ورانہ مہارت فراہم کی جا سکے۔ 19-2018 تک یہ اسکیم 8654اسکولوں میں نافذ کی گئی ہے، جن میں 10لاکھ سےزیادہ طلبہ کا اندراج ہے۔
تعلیمی تحقیق اور تربیت کی نیشنل کونسل این سی ای آر ٹی نے مختلف مرحلوں میں معیشت، اکاؤنٹنسی اوربزنس اسٹڈیز کی اپنے نصابی کتابوں میں سامان اورخدمات ٹیکس  پر بنیادی متن شامل کئے ہیں۔اسکولی تعلیم کے مختلف مرحلوں کے لئے این سی ای آر ٹی کی نصابی کتابوں میں پہلے ہی ہندوستانی قانون اور آئین کی بنیادوں سے تعلق رکھنے والے متن کو شامل کیا ہے۔ این سی ای آر ٹی نے اسکولی تعلیم میں اساتذہ اورطلبہ کےلئے انفارمیشن اور کمیونکیشن ٹیکنالوجی نصاب بھی تیار کیاہے۔ اس نصاب کےحصے کے طور پر سماجی اور انٹرنیٹ کے استعمال سے متعلق سماجی اور اخلاقی معاملات سے نمٹاگیا ہے۔نصاب میں توجہ اس بات پر دی گئی ہے کہ طلبہ اور اساتذہ کےذریعہ ویب اسپیس کا استعمال محفوظ طریقے سے ہو۔
سمگرشکشہ کی نگرانی میں اسکولی تعلیم کو پیشہ ورانہ بنانے کی اسکیم تمام ریاستوں اور مرکز کے انتظام والے علاقوں میں نافذ کی گئی ہے۔ تعلیم آئین کی کنکرنٹ لسٹ میں ایک سبجکٹ ہےاوراسکولوں کی اکثریت ریاستی سرکاروں کے دائرہ اختیار میں آتی ہے۔ یہ ریاست اور مرکز کےزیرانتظام علاقے کی سرکار پر ہے کہ وہ این سی ای آر ٹی کی ایسی ماڈل نصابی کتابیں اپنائیں، جن میں جی ایس ٹی سے متعلق متن اور بنیادی قانونی ضابطے ہوں اور اساتذہ اور طلبہ کے لئے آئی سی ٹی نصاب ہو۔
وزیراعظم کا دفتر
وزیر اعظم 19 جون کو پرگتی میدان انٹیگریٹڈ ٹرانزٹ کوریڈور پروجیکٹ کو قوم کے نام وقف کریں گے
اہم سرنگ اور 5 انڈر پاس وقف کئے جائیں گے
یہ پرگتی میدان از سر نو ترقی کے پروجیکٹ کا اہم حصہ ہے
اس سے کسی روک ٹوک کے بغیر گاڑیوں کی آمد و رفت یقینی ہوگی اور بھیروں مارگ پر ٹریفک کا بوجھ کم ہوگا
یہ پروجیکٹ شہری بنیادی ڈھانچے کی تبدیلی کے ذریعہ زندگی کو سہل بنانے کی سمت ایک اور قدم ہے
وزیر اعظم جناب نریندر مودی 19 جون2022 کو صبح 10 بج کر 30 منٹ پر پرگتی میدان انٹیگریٹڈ ٹرانزٹ کوریڈور پروجیکٹ کی اہم سرنگ اور 5 انڈر پاس قوم کے نام وقف کریں گے۔اس موقع پر وہ مجمع سے خطاب بھی کریں گے ۔ انٹیگریٹڈ ٹرانزٹ کوریڈور پروجیکٹ پرگتی میدان از سر نو ترقی کے پروجیکٹ کا اہم حصہ ہے ۔
انٹیگریٹڈ ٹرانزٹ کوریڈور پروجیکٹ 920 کروڑ سے زیادہ کی لاگت سے تعمیر کیاگیا ہے اور پورا فنڈ مرکزی حکومت نے فراہم کیا ہے۔اس کا مقصد پرگتی میدان میں تعمیر کئے جارہے نئے عالمی معیار کے نمائش اور کنونشن سینٹر تک کسی روک ٹوک کے بغیر اور آسان طریقے سے رسائی ہے۔اس کے ذریعہ پرگتی میدان میں منعقد ہونے والے پروگراموں میں نمائش کنندہ اور لوگوں کی آسان شرکت کے لئے سہولت فراہم کرنا ہے۔
تاہم اس پروجیکٹ کے اثرات پرگتی میدان کے علاوہ بھی ہیں کیونکہ یہ کسی روک ٹوک کے بغیر گاڑیوں کی آمدو رفت کو یقینی بنائے گا اور اس سے بڑے پیمانے پر آنے جانے والوں کے وقت اور پیسے کی بچت ہوگی ۔یہ شہری بنیادی ڈھانچے کی تبدیلی کے ذریعہ لوگوں کی زندگی کو آسان بنانے کے حکومت کے وژن کا حصہ ہے۔
اصل سرنگ پرگتی میدان سے گزرتے ہوئے پرانا قلعہ روڈ سے ہوتے ہوئے رنگ روڈ کو انڈیا گیٹ سے جوڑتی ہے ۔6لین کی ڈیوائڈ ڈ سرنگ کے کئی مقصد ہیں جن میں پرگتی میدان کے بیسمنٹ میں بڑی پارکنگ تک رسائی شامل ہے۔سرنگ کا ایک انوکھا عنصر یہ ہے کہ اصل سرنگ کے نیچے ایک دوسرے کو کاٹتی ہوئی دو سرنگیں تعمیر کی گئی ہیں تاکہ پارکنگ لاٹ کے دونوں طرف سے ٹریفک کے آمد ورفت میں سہولت فراہم کی جاسکے۔ٹریفک آمد و رفت کو سہل بنانے کے لئے یہ سرنگ جدید ترین عالمی معیار کے سہولیات سے آراستہ ہےجس میں اسمارٹ فائر مینجمنٹ ،جدید وینٹیلیشن ،خود کار نکاسی ،ڈیجیٹلی کنٹرول سی سی ٹی وی اور پبلک اناؤنسمنٹ سسٹم شامل ہیں۔یہ سرنگ جس کا طویل عرصہ سے انتظار تھا بھیروں مارگ کے لئے ایک متبادل روٹ فراہم کرےگی ،جو کہ اپنی صلاحیت سے زیادہ کام کررہی ہے اور توقع ہے کہ بھیروں مارگ پر ٹریفک کے بوجھ کو نصف سے زیادہ کم کردے گی۔
سرنگ کے ساتھ ساتھ ،6 انڈرپاس ہوں گے -4متھرا روڈ پر ،ایک بھیروں مارگ پر اور ایک رنگ روڈ اور بھیروں مارگ چوراہے پر ۔
وزارتِ تعلیم
بھارت اور سنگاپور تعلیم اور ہنرمندی کی ترقی کے شعبوں میں مضبوط تعلقات کے حامل فطری اتحادی ہیں: جناب دھرمیندر پردھان
جناب دھرمیندر پردھان نے نانیانگ ٹیکنالوجیکل یونیورسٹی، سنگاپور کے ایک وفد سے ملاقات کی
اہم جھلکیاں:
- بات چیت کا مرکز تعلیم کے شعبے میں تعاون کو مضبوط بنانے پر مرکوز تھا جس میں جدت طرازی کو جمہوری بنانے، صنعت کو چلانے اور نوجوانوں کے لیے مواقع پیدا کرنے پر توجہ مرکوز کی گئی۔
تعلیم اور ہنرمندی کے فروغ اور صنعت کاری کے مرکزی وزیر جناب دھرمیندر پردھان نے آج سنگاپور ہائی کمیشن کی سکریٹری اول محترمہ امندا کویک کی قیادت میں سنگاپور کی نانیانگ ٹیکنالوجیکل یونیورسٹی کے ایک وفد سے ملاقات کی۔ انہوں نے تعلیم کے شعبے میں باہمی تعاون کو مضبوط بنانے پر بات چیت کی جس میں جدت طرازی کو جمہوری بنانے، صنعت کاری کو آگے بڑھانے اور نوجوانوں کے لیے مواقع پیدا کرنے پر توجہ دی گئی۔
میٹنگ کے دوران جناب پردھان نے کہا کہ بھارت اور سنگاپور فطری اتحادی ہیں جن کے درمیان تعلیم اور ہنرمندی کے فروغ کے شعبوں میں مضبوط تعلقات ہیں۔ انہوں نے مزید کہا کہ ہم تعلیم اور صنعت کی شراکت داری کے ساتھ باہمی تعاون کو بڑھانے کے منتظر ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 57
وزیراعظم کا دفتر
صحت کے عالمی دن کے موقع پر وزیراعظم نریندر مودی کاپیغام
نئی دہلی، 07اپریل / 2021
صحت کےعالمی دن کے موقع پر وزیراعظم جناب نریندر مودی کے پیغام کا متن حسب ذیل ہے:
بھارت سرکار آیوشمان بھارت اور پی ایم جن اوشدھی یوجنا سمیت بہت سے اقدامات کررہی ہے۔ تاکہ لوگوں کے لئے اعلی معیار ی اور سستی حفظان صحت کی سہولتیں آسانی سے میسر ہوسکیں اور سبھی کے لئے طبی سہولیات کو یقینی بنایا جاسکے۔ بھارت کووڈ-19 کے خلاف اپنی جنگ کو مستحکم کرنے کے خاطر دنیا کی سب سے بڑی ٹیکہ کاری مہم بھی چلا رہا ہے۔
صحت کے عالمی دن کے موقع پر آیئے ہم سب چہرے پر ماسک لگا کر ، مستقل ہاتھ دھو کر اور حسب ذیل دیگر ضابطوں پر عمل کرنے سمیت تمام ممکنہ احتیاط کرکے کووڈ-19 کے خلاف جنگ پرتوجہ دیں۔
ساتھ ہی ساتھ فٹ رہنے اور ٹیکہ لگوانے کے عمل کو مضبوط کرنے کے لئے تمام ممکنہ اقدامات کریں۔
صحت کاعالمی دن ایک ایسا دن ہے جو ہمیں ان سبھی لوگوں کی ستائش اور شکریہ ادا کرنےکے عزم کو ظاہر کرتا ہے جو ہمارے اس کرہ ارض کو صحت بنانے کے لئے دن رات کام کررہے ہیں۔ یہ ایک ایسا دن بھی ہے جب ہم حفظان صحت میں تحقیق اور اختراع کو تعاون دے کر اپنے عزم کو دہراتے ہیں۔
۔۔۔۔۔۔۔۔۔۔۔
ش ح۔ ح ا۔ ر ض
U- 3455
(
صحت اور خاندانی بہبود کی وزارت
روزانہ نئے معاملات میں69فیصد معاملے 8 ریاستوں/ مرکز کے زیر انتظام علاقوں، مہاراشٹر، دہلی، کیرالا، مغربی بنگال، راجستھان، اترپردیش، ہریانہ اور چھتیس گڑھ سے سامنے آرہے ہیں
فی 10 لاکھ آبادی پر جانچ کے اعداد وشمار میں ایک لاکھ کو پار کیا
23 ریاستوں / مرکز کے زیر انتظام علاقوں میں قومی اوسط سے فی 10 لاکھ آبادی بہتر جانچ
نئی دہلی:28 نومبر، 2020:ہندوستان میں فعال معاملات کی تعداد 454940 رہی ہے۔ ہندوستان کے کُل تصدیق شدہ معاملات میں فعال معاملات فی الحال 4.87 فیصد ہیں۔
ملک میں پچھلے 24 گھنٹوں میں کووڈ کے 41322 نئے معاملوں کی تصدیق کی گئی ہے۔
یومیہ نئے معاملوں کے 69.04 فیصد کاتعاون آٹھ ریاستوں/ مرکز کے زیر انتظام علاقوں مہاراشٹر، دہلی ، کیرالا، مغربی بنگال، راجستھان، اترپردیش، ہریانہ اور چھتیس گڑھ کے ذریعے کیا گیا ہے۔
مہاراشٹر 6185 نئے کووڈ معاملوں کے ساتھ سرفہرست ہے۔ دہلی میں 5482 نئے معاملات درج کیے گئے ہیں جبکہ اس کے بعد کیرل میں 3966 نئے معاملے درج کیے گئے ہیں۔
فی دس لاکھ آبادی پر جانچ نے آج ایک لاکھ کی تعداد کو پار کرلیا ہے۔ ہندوستان میں فی دس لاکھ آبادی پر جانچ کی صورتحال 100159.7 ہے۔
پچھلے 24 گھنٹوں میں کی گئی 1157605جانچ کے ساتھ مجموعی جانچ 13.82 کروڑ  جانچ کی گئی ہے۔
جانچ کے معاملوں میں مسلسل کی جارہی پیش رفت نے کُل معاملات کے تیزی سے سامنے آنے میں اہم کردار نبھائی ہے۔ ملک میں 1175 سرکاری لیباریٹریوں اور 986 نجی لیباریٹروں سمیت 2161 جانچ لیباریٹریوں کے ساتھ یومیہ جانچ کی صلاحیت میں واضح طور پر اضافہ ہوا ہے۔
23 ریاستوں/ مرکز کے زیرانتظام علاقوں میں قومی اوسط کے مقابلے فی دس لاکھ آبادی پر جانچ کے بہتر نتائج ہیں۔
13 ریاستوں/ مرکز کے زیر انتظام علاقوں میں قومی اوسط کے مقابلے فی دس لاکھ آبادی پر جانچ کی تعداد کم ہے۔
ہندوستان میں صحتیاب ہوئے کُل معاملات 87.59 لاکھ  ہیں۔ صحتیاب معاملوں کی قومی شرح آج 93.68 فیصد ہے۔
ملک میں پچھلے 24 گھنٹوں میں 41452 مریض صحتیاب ہوئے ہیں۔
دس ریاستوں / مرکز کے زیر انتظام علاقوں میں 76.55 فیصد نئے معاملے سامنے آئے ہیں۔
دہلی میں ایک دن میں سب سے زیادہ 5937 مریضوں کو شفایاب ہونے کے بعد اسپتال سے چھٹی دی گئی ہے۔ کیرالا میں 4544 افراد اور اس کے بعد مہاراشٹر میں 4089 افراد صحتیاب ہوئے ہیں۔
دس ریاستوں / مرکز کے زیر انتظام علاقوں میں 78.35 فیصد کے سا تھ پچھلے 24 گھنٹوں میں 485 موت کے معاملے درج کیےگئے ہیں۔
دہلی میں سب سے زیادہ 98 اموات ہوئی ہیں۔ اس کے بعد مہاراشٹر میں 85 اور مغربی بنگال میں 46 اموات درج کی گئی ہیں۔
م ن۔م ع۔ ع ن
U NO: 7657
(
وزارات ثقافت
جناب پرہلاد سنگھ پٹیل نے ویڈیو کانفرنس کے ذریعہ برکس وزراء ثقافت کے چھٹے اجلاس کی صدارت کی
نئی دہلی۔ 02 جولائی ثقافت و سیاحت کے وزیر مملکت جناب پرہلاد سنگھ پٹیل نے بروز جمعہ ویڈیو کانفرنس کے ذریعہ برکس وزراء ثقافت کے 6 ویں اجلاس کی میزبانی کی۔ اس اجلاس میں وفاقی جمہوریہ برازیل ، روسی فیڈریشن ، جمہوریہ ہند ، عوامی جمہوریہ چین اور جمہوریہ جنوبی افریقہ کی وزارت ثقافت کے نمائندوں نے شرکت کی۔
اجلاس کے دوران ثقافتی ہم آہنگی کے عنوان کے تحت برکس ممالک کے درمیان ثقافتی سرگرمیوں کوفروغ دینے اور توسیع کے لئے تبادلہ خیال کیا گیا۔
وزیر مملکت برائے ثقافت نے اجلاس کے شرکاء سے خطاب کیا اور برکس ممالک کے مابین ثقافتی تعاون کو مستحکم کرنے کے لئے ہندوستان کا نقطہ نظر پیش کیا۔
گذشتہ ڈیڑھ سال سےپوری دنیا جس کووڈ کے قہر کا سامنا کررہی ہے ، اس کی وضاحت کرتے ہوئے وزیرمملکت برائے ثقافت نے ثقافتی جہت سمیت زندگی کے تمام شعبوں پر اس عالمی وبا کے منفی اثرات پر اپنے خدشات ظاہر کیے۔ انہوں نے موجودہ حالات میں ڈیجیٹل تکنیک کے استعمال اور اس کی قبولیت کے بارے میں بتایا ۔
وزیرموصوف نے برکس ممالک کے مابین ٹھوس اور انمول وراثت کے علم پر ثقافتی تجربات کے آن لائن تبادلے کے شعبے میں تعاون پر زور دیا۔ انہوں نے متحرک بین الاقوامی انسان دوست مذاکرات کے اہتمام کے لئے ثقافت کے کردار کی اہمیت پر روشنی ڈالی۔ انہوں نے میوزیم ، آرٹ ، تھیٹر وغیرہ کے شعبوں میں آن لائن ثقافتی سرگرمیوں کے لئے برکس ممالک کی ثقافتی تنظیموں کی کاوشوں کو سراہا۔ وزیر موصوف نے ہمارے مخطوطات میں موجود معلومات کے انمول خزانے کو بروئے کار لانے کے ارادے سے قدیم مخطوطات کے تحفظ اور ڈیجیٹل کاری کے شعبے میں برکس اتحاد کے قیام کی تجویز پیش کی۔
جناب پٹیل نےموجودہ یونیسکو کنونشن کی تعمیل کے کے ساتھ ساتھ برکس فریم ورک کے اندر باہمی تعاون اور حمایت کے ذریعہ ہمارے ٹھوس اور قابل فخر ثقافتی ورثے کے تحفظ کی ضرورت پر بھی روشنی ڈالی۔ انہوں نے ہندوستان کی آزادی کے 75 سال مکمل ہونے کی تقریبات کے آغاز کے تاریخی موقع کے بارے میں بھی بتایا، جو مارچ 2021 میں ‘آزادی کا امرت مہوتسو پروگرام’ کے زیراہتمام شروع ہوا تھا۔
وزیر موصوف نے برکس چیئرشپ کے لئے ہندوستان کے مرکزی خیال "برکس @ 15: برکس ثقافتی تعاون کو فروغ دینے کے تناظر میں تسلسل ، استحکام اور شعور کے لئے برکس ممالک کے مابین تعاون" کی موزونیت کی بھی وضاحت کی۔
اجلاس کے اعلامیہ میں ، اس بات پر اتفاق کیا گیا کہ برکس ممالک کے میوزیم ، آرٹ گیلری ، تھیٹر ، لائبریری کے شعبوں میں ثقافتی تعاون کومستحکم اور مزید بہتر بنانے نیز عالمی وبا جیسی صورتحال کے منفی اثرات پر قابو پانے کے لئے آن لائن پروگراموں کے انعقاد کرنے میں جدید ٹکنالوجی کے استعمال کو فروغ دینے پر اتفاق کیا گیا۔
اجلاس کے اختتام پر ، برکس وزراء ثقافت کےچھٹے اجلاس کے اعلامیہ پر رکن ممالک کے تمام نمائندوں نے دستخط کیے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6163
(Visitor Counter : 149